google/wiki40b huggingface dataset:
Christen Democratisch en Vlaams

Historie

Partiet har sin opprinnelse i PSC-CVP, et katolsk belgisk politisk parti som eksisterte fra 1944 til 1968, og som igjen hadde røtter i enda tidligere katolsk parti. I mellomkrigstiden ble sistnevnte parti organisert ut fra fire pillarer: en politisk del, en organisasjon for arbeidere, en organisasjon for bønder og en organisasjon for middelklassen. Etter andre verdenskrig etablerte partiet også to regionale/språklige grupperinger, CVP og PSC. Disse beveget seg bort fra hverandre etter 1965 og partiet ble formelt splittet i 1968, med Parti Social Chrétien (PSC) i Vallonia og Christelijke Volkspartij (CVP) i Flandern. Det flamske CVP har i hele etterkrigstiden vært det største av de to og har kontrollert nasjonale politiske nøkkelposisjoner, noe som har gitt opphav til uttrykket «CVP-staten». CVP satt nesten sammenhengende ved makten fram til 1999.
Bokjuryn

Bokjuryn er en svensk litteraturpris som deles ut årlig, der barn og ungdommer mellom 0-19 år deles inn i ulike aldersgrupper og stemmer fram sine favorittbøker. Prisen ble innstiftet i 1997. Fra og med 2008 er det Svenska Barnboksinstitutet som har ansvaret for Bokjuryn.
Gudmund Hatt

Karriere

Hatt var sønn av den lokale læreren i Vildbjerg, og tok eksamen artium i 1904, deretter reiste han i 1905 til USA, hvor han arbeidet med kjemi, og i 1906-07 studerte han etnografi ved Harvard University. Etter, at han kom tilbake til Danmark, holdt han et foredrag om indianere og deres tilværelse den gangen. Dette gjorde ham ikke noe videre populær, da man ikke likte hans nøkterne realistiske skildringer.
I 1911 giftet han seg med malerinnen og etnografen Emilie Demant, som hadde en stor interesse for samenes liv.
I 1911 ble han cand. mag., og foretok deretter etnografiske studiereiser i Sameland, noe som blant annet bidro til å danne grunnlaget for hans doktordisputas ”Arktiske Skinddragter i Eurasien og Amerika” i 1914. I den hadde han lagt merke til snittet i de skinndraktene som de arktiske folkene benyttet, hvor noen knyttet seg til havfangst, og andre gjorde det enklere å jage i løssnø i skogene om vinteren. Ut fra dette vokste teorien fram om to kulturlag i de arktiske strøk; en innlandskultur og en kystkultur.
I 1919 ble han ansatt som underdirektør ved Det danske Nationalmuseets 1. avdeling (oldtiden), og i 1922–1923 ledet han en arkeologisk ekspedisjon til Karibien.

Boplassutgravninger

På 1920- og 1930-tallet deltok Hatt i en lang rekke boplassutgravninger i Midt- og Vestjylland, blant annet byhagen i Ginderup, som han overtok etter forgjengeren, Hans Kjær etter hans død i 1932. Hatt var blant de første innenfor dansk arkeologi, som det lykkes å gjenkjenne oldtidshus, som ikke var blitt ødelagte av ild, idet han begynte å grave ut områdene mellom husene, og ikke bare de enkelte hustomtene, som tidligere hadde vært vanlig, og det er på samme måte han, som i siste liten anerkjente at dikevoller i vestjylland var rester etter oldtidsåkrer, og fikk en stor del av dem oppmålt, før de for evig gikk tapt ved oppdyrkningen av hedene.

Antikommunist

Under okkupasjonen valgte Hatt å slutte seg til den dansktyske forening, muligvis fordi han anså Tyskland for å være et naturlig og uunngåelig bolverk mot den russiske kommunisme. Etter frigjøringen ble han stilt for en tjenestemannsdomstol, og ble avskjediget fra universitetet, allikevel med full pensjon. Han ble faglig mer isolert, men fortsatte allikevel med å utgi flere store arbeider innenfor arkeologien, og oppnådde også den ære å få et festskrift utgitt til seg på sin 75-årsdag i 1959. Han døde 3 måneder seinere.
Absolute Music 65

Absolute Music 65 er det 65. samlealbumet i den norske Absolute Music-serien og ble utgitt digital mai 2016.
Jean-Louis Taberd

Virke

Jean-Louis Taberd ble presteviet i Lyon i 1817. Han ble medlem av Det parisiske misjonsselskap (M.E.P.) i 1820, og ble sendt ut som misjonær til Cochinkina, i det som nå er Vietnam. I 1827 ble han utnevnt til apostolisk vikar for Cochinkina, og til biskop av Isauropolis i 1830. Under den vietnamesiske keiser Minh Mangs kristenforfølgelse måtte han flykte fra landet. 
Jean-Louis Taberd dro først til Penang og deretter til Calcutta, der han med hjelp fra  Lord Auckland og The Asiatic Society fikk publisert sin egen latinsk-vietnamesiske ordbok i 1838. Han forbedret der på det tidligere offentliggjorte fra Alexandre de Rhodes og Pigneau de Béhaine; sistnevntes vietnamesisk-latinske ordbok fra 1783 hadde han fått i manuskripts form. Han publiserte også Pigneaus ordbok i 1838 under navnet Dictionarium Anamitico-Latinum. 
I verket Cochinkinas geografi skriver Taberd at Paraceløyene (nå en omstridt øygruppe i Sørkinahavet) var blitt erobret og inkorporert i riket av keiser Gia Long i 1816.

Skole

På 1800-tallet ble den fremstående katolske pikeskolen Institut Taberd grunnlagt i Saigon av  De kristne skolebrødre for å utdanne den vietnamesiske elite.
Liv og Livtrase

Liv og Livtrase (norrønt: Líf og Lífþrasir) er navnet på de to menneskene som skal overleve Ragnarok i norrøn gudetro. Livtrase er navnet på mannen i dette paret, mens Liv er kona hans. Navnet Liv betyr ganske enkelt «liv», mens Livtrase betyr «den som kjemper for livet».

Tolkninger

Carolyne Larrington bemerker at det ingen steder i den mytiske litteraturen er angitt hva som vil skje med verdenstreet Yggdrasil på Ragnarok, og hun peker på en sammenheng mellom Mime (Mimir) og Yggdrasil i eddadiktet Voluspå. Hun mener det er mulig at Hoddmime er et annet navn for Mime, og at de to overlevende gjemmer seg i Yggdrasil. Mimes brønn ligger ved en av Yggdrasils røtter
Rudolf Simek mener at Hoddmimes holt ikke skal forstås bokstavelig som et tre eller en skog der de to holder seg skjult, men heller som et alternativt navn for verdenstreet Yggdrasil. Dermed skal menneskeheten skapes fra trestammer pånytt etter Ragnarǫk også, slik Ask og Embla ble. Simek sier at i germanske områdene, er det gamle begrepet menneskeheten stammer fra trær. Simek peker i tillegg på legendariske paralleller i en legende fra Bayern om en gjeter som bor inne i et tre, og hvis etterkommere pånytt befolker landet etter at alt liv der har blitt utryddet av pest. I tillegg peker Simek på en gammelnorsk parallell i figuren Orvar-Odd som blir forynget etter å leve som et never-mann
Cimbalom

Cimbalom er et strengeinstrument, vanlig i folkemusikk fra Ungarn spesielt (først nevnt i år 720), samt andre østeuropeiske land.  Det er opprinnelig kommet fra Kina (Yang Quin) Iran (santur) og India (santoor), og har blitt vanlig blant romafolket, i stedet for kobza.
De små variantene bæres i en snor rundt halsen og legges ved midjen av utøveren, som treffer strengene med to trommestikker, samt demper med jakkeermene.  Den større ungarske konsertcimbalomen (i Romania kjent som ţambal mare) ble utviklet av instrumentmakeren József Schunda (1870), og har fire føtter, spenner over fire-fem oktaver, og har dempepedal. «Chernihiv» fra Ukraina (1950) var noe mindre.  
Cimbalom ble brukt i Kodálys Háry János, samt av Igor Stravinskij i Renard-balletten, av  Henri Dutilleux i hans kammerstykke Mystère de l'Instant, og av komponister som 
Pierre Boulez, Peter Eötvös, Zoltán Kodály og György Kurtág.
Det ble brukt i filmen In the Heat of the Night (1967), såvel som
for å lydlegge Gollums væremåte i Peter Jacksons film Ringenes herre, to tårn (2002).
Noen kjente utøvere er 
de ungarske Kálmán Balogh, László Rácz og Ernest Bango. Ib Oscar Jørgensen fra Danmark,
norske Per Karang, Hans-Kristian Kjos Sørensen og Javid Afsari Rad,
Toni Iordache fra Romania,
moldovske Sandu Sura,
Jeno Lisztes i Roby Lakatos-ensemblet, samt
klezmer-«far» Joseph Moskowitz.
Interessen for instrumentet er manifestert i «Cimbalom World Association» som ble etablert i Ungarn (1991) oghar biannuale kongresser, samt medlemmer fra over tretti land.
Deltorhinum robustum

Utseende

Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår.
Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.

Levevis

Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.

Utbredelse

Arten er utbredt i Sør-Amerika.
Slagg (tegneserieantologi)

Slagg er en tegneserieantologi som ble utgitt av Trondheimstegnerne i 2002. Heftet inneholder serier av de da ni medlemmene av Trondheimstegnerne, blant annet Holger og Hagbart av Arne Bye, Anti-Klimaks av Siri Pettersen og Gnom av Mads Eriksen. Heftet har senere fått to oppfølgere, Slagg 2 (2003) og Slagg 3 (2004).
Boksing under Stillehavslekene 1975

Boksing under Stillehavslekene  1975. Boksing var en av flere sporter som var med i de femte Stillehavslekene som ble arrangert i Guam i perioden 1. til 10. august 1975. Det var femte gangen som boksing var med på programmet under stillehavslekene. Det ble konkurrert i elleve vektklasser, kun for menn. Alle tapende semifinalister fikk bronsemedaljer. Vest-Samoa ble beste nasjon med tre gullmedaljer foran Amerikansk Samoa som også vant tre gull.
Heterorrhina planata

Utseende

En middelsstor, blank, ensfarget skinnende grønn gullbasse.

Utbredelse

Arten lever i det sørlige India.
Charles Garnier

Bakgrunn

Charles Garnier kom fra enkle kår. I Paris gikk han på tegneskole, og begynte i 1842 på arkitekturstudium ved École des Beaux-Arts. Deretter arbeidet han blant annet som tegner for en av samtidens mest kjente og innflytelsesrike franske arkitekter, Eugène Viollet-le-Duc.

Arkitektkarriere

I 1848 vant Garnier  Prix de Rome og levde fra 1849 til 1854 i Roma. Dessuten reiste han runst i Hellas og Tyrkia.
I 1858 giftet han seg med Louise Bary (1836–1919); paret fikk to barn, Daniel (1862–1864) og Christian (1872–1898).
Tilbakevendt til Paris var han relartivt ukjent som arkitekt, og det var derfor en overraskelse da han i 1860 vant arkitektkonkurransen for nytt operahus. Han vant oppdraget foran mange mer kjente arkitekter, som til og med sin gamle læremester Viollet-le-Duc. Oppdraget var ett av århundrets største i Paris. Garniers fremste verk ble da også Paris' operahus (1861–74), om hvilket han skrev en monografi i to bind i 1881. Det ble et eksempel på det som ble kalt Stil Napoleon III.
Han tegnet også observatoriet i Nice sammen med Gustave Eiffel, kasinoet i Monte Carlo, dessuten Panorama Marigny (1880/1882, etter 1894 Théâtre Marigny), Opéra de Monaco, og sin egen Villa Garnier i Bordighera i italieniserende stil.

Skriftlige arbeider

Garnier har utført grundige klassiske studier og offentliggjort mange arbeider om gresk kunst. Han var en av de fremste representanter for 1800-tallets renessanse- og barokkinspirert arkitektur.
Han siste skrift var L'habitation humaine (1891, med A. Amman).
Garnier ligger begravd på Montparnassekirkegården i Paris.
Great Society

Great Society («Stort samfunn») var et omfattende velferdspolitisk reformprogram, initiert av president Lyndon B. Johnson.
Great Society besto av en rekke tiltak og lovendringer. De to hovedmålene for programmet var å redusere fattigdom og rasemessig diskriminering. Særlige tiltak ble satt inn i undervisning, helsevesen, by- problemer og offentlig transport. Great Society-programmet fulgte opp New Deal og John F. Kennedys New Frontier. Johnsons overtalelsesevner og dyktighet i å forhandle med Kongressen, kombinert med demokratenes valgskred i 1964 gjorde at programmet ble vedtatt.
Vietnamkrigen ble trappet opp på samme tid, og dette førte til at oppmerksomheten ble trukket bort fra Great Society, men Richard Nixon videreførte mange av de kostbare elementene, mens Ronald Reagan avsluttet mange av dem senere.
Programmet hadde også den effekten at det ble bygd opp en forskningstradisjon knyttet til evaluering av sosiale og pedagogiske reformtiltak.

Kritikk

Great Society har også vært gjenstand for en del kritikk, blant annet fra den amerikanske anarko-kapitalisten Murray N. Rothbard som hevdet at Great Society, New Freedom og New Deal og lignende sto for et skifte fra relativt laissez-faire og minimal stat til et samfunn hvor staten er den ubestridte konge.
Østlige Lokris

Østlige Lokris eller Opuntiske Lokris var en antikk gresk region befolket av stammen Lokri Epiknemidii (gresk: Ἐπικνημίδιοι) eller Lokri Opuntii (gresk: Ὀπούντιοι), en del av lokriene.
De østlige lokriene er nevnt av Homer som beskriver dem som tilhengere av Ajax, sønnen til Oïleos, i trojanerkrigen i førti skip. Han forteller også at de bodde i byene Kynus, Opos, kalliaros, Besa, Skarfe, Augeiai, Tarfe og Thronium. Hverken Homer, Herodot, Thukydid eller Polybios skiller mellom opuntii og epiknemidii, og under den blomstrende perioden av gresk historie ble Opos regnet som den viktigste byen til de østlige lokriene. Selv Strabo som skillet hovedsakelig stammer fra, beskriver et sted Opos som metropolisen til epiknemidii, og dette bekreftes av Plinius og Stefanus. I perserkrigene kjempet de østlige lokriene med Leonidas I i slaget ved Thermopylene og sendte også syv skip til den greske flåten. Lokriene kjempet på siden til Sparta i peloponneserkrigen. De østlige lokriene preget også mynter i antikken, av disse har noen overlevd.
Anarkoindividualisme

Anarkoindividualisme, eller individualistisk anarkisme, er den retningen innenfor anarkismen som vektlegger individets bærende rolle i samfunnet. Anarkoindividualisme viser til flere politisk-filosofiske tradisjoner innenfor den anarkistiske bevegelse som fremhever individet og deres selvstendige vilje fremfor enhver form for ytre faktorer som grupper, samfunn, tradisjoner og ideologiske systemer. Individualistisk anarkisme er ikke en enkelt og fasttømret filosofi, men viser til en gruppe av individualistiske filosofer som tidvis var uenige og i konflikt med hverandre. Tidlig påvirkninger på anarkoindividualisme var tankene til William Godwin, Henry David Thoreau (transcendentalisme), Josiah Warren («sovereignty of the individual» - selvbestemmelse), Lysander Spooner («naturrett»), Pierre Joseph Proudhon (mutualisme), Herbert Spencer («loven om lik frihet»), og særlig Max Stirner (egoisme). Fra disse påvirkningene har anarkoindividualisme spredt seg, relativt sett, over hele Europa og særlig til USA. Benjamin R. Tucker hevdet at «om den individuelle har rett til å styre seg selv er enhver form for ytre styring tyranni.»
Gang Starr

Gang Starr var en amerikansk hiphopduo som besto av den rapperen Guru og produsenten DJ Premier.
Duoen anses som en av de mest innflytelsesrike DJ/MC-duoene på 1990-tallet og ga ut flere kritikerroste album i begynnelsen av 90-tallet.
Gang Starrs musikkstil var ofte inspirert av jazz og deres album Step in the Arena og Daily Operation er ansett som klassikere innen østkysthiphopen. 
I 1993 begynte Guru og DJ Premier å arbeide hver for seg og senere samme år ga Guru ut sitt første soloalbum Guru's Jazzmatazz, Vol. 1. Albumet var et av de første som kombinerte et liveband med hiphop-produksjon.
Den 19 april 2010 døde Guru etter en tids kamp mot kreft.
Glutamin

Glutamin er den aminosyren som det er mest av både i blodet og i hjernevæsken, og danner basis for andre molekyler, som proteiner, signalstoffer, kommunikasjon mellom nerveceller, og nukleotider, alle deler av DNA. Glutamin er viktig for energiomsetningen i kroppen og for kroppens nitrogenhusholdning. Den finnes i nesten all vanlig mat. Tester ved Universitetet i Oslo utreder om innskrenket glutamin-transport kan redusere sjansen for kreft.
Johann Michael Ackner

Liv og arbeid

Johann Michael Ackner gikk på Bergskolen i Sighișoara og på gymnaset i Sibiu. Senere studerte han ved Universitetet i Wittenberg og Georg-August-Universität Göttingen teologi, men også filosofi, historie, naturfag, komparativ anatomi og medisin, historie, filologi og arkeologi.
I 1808, etter en lang studietur gjennom Europa slo Ackner seg ned som gymnaslærer i filologi og arkeologi i Sibiu. I 1821 ble han ble utnevnt som pastor i Hammersdorf. I løpet av sine omfattende reiser begynte Ackner å vie seg fra 1829/30 mer og mer mineralogien, geologien og særlig arkeologien. I 1851 ble han valgt som medlem av Leopoldina.
I 1854 ble han tildelt Goldenes Verdienstkreuz mit der Krone og i 1858 fikk han tittelen «Kaiserlicher Rat».
I 1860, i en alder av 78 år, reiste han i vitenskapelig øyemed via Trieste og Venezia til Wien.
Ackner ble gift i 1810 med Maria Magdalena Ebner, og de hadde tolv barn.
Bank of America Merrill Lynch

Historie

Bank of America fullførte oppkjøpet av Merrill Lynch & Co 1. januar 2009. Bank of America begynte å omprofilere all sin handelsbank- og investeringsbankvirksomhet under merkenavnet Bank of America Merrill Lynch i september 2009.
I april 2011 integrerte Bank of America Merrill Lynch sine handelsbank- og investeringsbankvirksomhet i én divisjon.
I oktober 2013 ble Bank of America Merrill Lynch anerkjent som årets mest innovative investeringsbank i kåringen i The Banker.
Caligulana caligula

Utseende

En middelsstor (vingespenn ca. 30 millimeter), brun smyger. Oversiden er ensfarget brun, undersiden har en hvit flekk i bakre del av forvingen og et hvitt tverrbånd langs ytterkanten av bakvingen.

Utbredelse

Arten lever i delstaten Rio de Janeiro i det sørlige Brasil.
Yoshinori Shigematsu

Japans herrelandslag

Yoshinori Shigematsu spilte 1 landskamper for Japans herrelandslag.
Carl August Eliassen

Biografi

Carl Eliassen ble født den 19. august 1885 i Namsos som sønn av handelsfullmektig, senere sagbruksbestyrer Johan Martin Eliassen og Charlotte Amalie f. Valstad. Farfaren var kjøpmann Georg Christian Eliassen.
Eliassen ble gift med Bergljot f. Støre (1889–1968), datter av Johan Odin Støre og Ragna Neergaard Havig, samt datterdatter av lensmann og ordfører i Vefsn Christian Møinichen Havig og niese av Mosjøens ordfører Fredrik Havig. Støre var født i Iowa (Sioux City), USA. Blant deres barn var rådmann Carl Johan Eliassen og er ambassadør Kjell Eliassen.
Tidlig på 1900-tallet kom Eliassen til Mosjøen, hvor han arbeidet som kontorist blant annet ved Nes trelastbruk frem til han ble kjøpmann i 1927 (papirhandel/bokhandel). Han var også formann i Mosjøen idrettslag fra 1920 og noen år fremover, samt skientusiast og sjakkspiller.Helgeland og Salten Fotballkrets ble stiftet på Grand hotell i Bodø 6. desember 1919 med Carl August Eliassen fra Mosjøen IL som formann.
Eliassen ble i 1941 oppnevnt som ordfører i Mosjøen. Fra 1943 var han varaordfører, da Halfdan Sundlo ble oppnevnt som etterfølger.
Mr. Tambourine Man

Versjoner

Mange artister har gjort coverversjoner av Mr. Tambourine Man, innbefattet Judy Collins, Odetta, Melanie, Flatt & Scruggs og William Shatner. Sangen har blitt oversatt og innspilt i et antall språk. Müslüm Gürses gjorde en coversjon med tyrkisk tekst som het «Hayat Berbat». Den ble oversatt til rumensk av Florian Pittiş og fremført av Pasărea Colibri på albumet În căutarea cuibului pierdut fra 1995. Det finnes også minst to versjoner av sangen på brasiliansk-portugisisk: Zé Ramalho og Zé Geraldo, på deres respektive album Zé Ramalho canta Bob Dylan og Catadô de Bromélias.
«Mr. Tambourine Man» har blitt referert til i bøker og filmer, innbefattet Tom Wolfes roman, The Electric Kool-Aid Acid Test, Stephen Kings bok Carrie, filmen Dangerous Minds, og dokumentarfilmen, Gonzo: The Life and Work of Dr. Hunter S. Thompson. Emnet for sistnevnte film, journalist Hunter S. Thompson, fikk «Mr. Tambourine Man» spilt i sin begravelse og dediserte sin roman Fear and Loathing in Las Vegas til Dylan på grunn av sangen. Sangen ble også fremført av Pete Townshend i begravelsen tilNeil Aspinall, The Beatles' assistent og road-manager.

Mottakelse

The Byrds versjon av «Mr. Tambourine Man» ble rangert som nummer 79 på Rolling Stones liste over de 500 Greatest Songs of All Time, og Dylans versjon ble rangert som nummer 106. Den er én av tre sanger som har hatt to plasseringer. De øvrige er «Walk This Way» med både Aerosmith og «Run-DMC» med Perry og Tyler og «Blue Suede Shoes» med både Carl Perkins og Elvis Presley. The Byrds versjon ble æret med en Grammy Award i 1998, og Dylans ble æret med samme pris i 2002.
I en leseravstemning i 2005 i bladet Mojo ble Dylans versjon av «Mr. Tambourine Man» rangert som den fjerde største Bob Dylan-sangen noensinne. og en liknende avstemning blant artister rangerte sangen som nummer 14. I 2002 rangerte bladet Uncut den som den femtende beste Dylan-sangen noensinne.
San Fiorano vannkraftverk

San Fiorano vannkraftverk  er et vannkraftverk ved elva Oglio (Valle Camonica) i kommunen Sellero i Provinsen Brescia i Lombardia, i det nordlige Italia. Det har en total installert produksjonskapasitet på ca. 568 MW, og utnytter vannkraft fra ulike reservoarer, bl.a Lago d'Arno, på ca. 1.400 moh.. Det stod ferdig i 1972, og operatør er energiselskapet ENEL.
Jordalsgrenda

Etymologi

Navnet kommer fra elven som går mellom de to gårdseiendommene, Øvre og Nedre Jordal, Hjo, og det gammelnorske navnet for dal, dalr, Hjordalr. Etter 1600-tallet ble navnet omgjort til Jordal.

Historie

Det er usikkert hvor lenge det har vært folk i bygden, men det er funnet spor av mennesker som kan dateres 3000 år tilbake i nærheten av bygden.
Det er sikkert at det har vært fast bosetning i bygden siden jernalderen, med et unntak etter svartedauden, som antakeligvis skal ha lagt bygden øde i noen tiår på 13-1400-tallet.
Nederlandsk mesterskap på skøyter

Allerede i 1887 ble det arrangert et åpent nederlandsk mesterskap på skøyter i landsbyen Slikkerveer, Ridderkerk i Zuid-Holland. Distansen som ble gått var en mile. I finalen beseiret engelskmannen Charles Tebbit nederlenderen Willem-Jan van Vollenhoven, bestefar til Pieter van Vollenhoven, som er gift med Margriet Francisca av Nederland.
Det første nederlandske mesterskapet for menn arrangert av Koninklijke Nederlandsche Schaatsenrijders Bond eller på norsk det nederlandske skøyteforbundet fant sted i 1901 i Leeuwarden, Friesland, hvor Eeko Banning ble mester. Det første nederlandske allroundmesterskapet for kvinner har vært organisert siden 1955, men mesterskapet i 1955 var en uoffisiell konkurranse som ble avholdt over bare tre distanser (500, 1000 og 1500 meter). Fra 1956 til 1982 ble det utkjempet i form av mini-firkamp, bestående av 500m, 1000m, 1500m og 3000m. Fra 1983 gikk damene liten firkamp, som er distansene 500m, 1500m, 3000m og 5000m.
Siden 1969 er det også blitt nederlandsk mesterskap i sprint-firkamp og fra og med 1987 nederlandsk mesterskap på enkeltdistanser.